Urang Bali

Urang Bali (bahaso Bali: Anak Bali, Wong Bali, atau Krama Bali) adolah suku banso mayoritas di pulau Bali, nan mamakai bahaso Bali sarato babudayo Bali. Manuruik hasia Sensus Panduduak 2010, ado kurang labiah 3,9 juta urang Bali di Indonesia. Sakitar 3,3 juta urang Bali tingga di Provinsi Bali dan sisonyo di Nusa Tenggara Barat, Sulawesi Tengah, Lampung, Bengkulu jo daerah ditampekan transmigrasi asa Bali lainnyo. Ado juo saketek urang Bali nan tingga di Malaysia.

Asa mulo 

Asa mulo urang Bali tabagi ka dalam tigo periode atau galombang migrasi: galombang partamo tajadi sabagai akibaik dari pasebaran panduduak nan tajadi di Nusantara salamo zaman prasijarah; galombang kaduo tajadi sacaro palahan salamo maso pakambangan agamo Hindu di Nusantara; galombang katigo marupokan galombang taakhia nan baasa dari Jao, katiko Majapahit runtuah pado abaik ka-15—sairing jo Islamisasi nan tajadi di Jao—sajumlah rakyaik Majapahit mamiliah untuak mampatahankan budayonyo di Bali, sainggo mambantuak sinkretisme antaro budayo Jawa klasik jo tradisi asali Bali.

Kapicayoan 

Mayoritas urang Bali baragamo Hindu (sakitar 95%), sadangkan sisonyo (sakitar 5%) baragamo Islam, Kristen, Katolik jo Buddha. Sabanyak 3,2 juta umaik Hindu Indonesia tingga di Bali, jo sabagian gadangnyo maanuik kapicayoan Hindu aliran Siwa-Buddha, sainggo babeda jo Hindu India.

Para pandeta dari India nan bakalana di Nusantara mangabakan sastra Hindu-Buddha ka urang Bali barabaik-abaik nan lalu. Masyarakaik manarimonyo jo mangkombinasikannyo jo mitologi pra-Hindu nan diyakini mareka. Urang Bali nan alah ado sabalun galombang migrasi katigo, dikenal subagai Bali Aga, sabagian gadangnyo maanuik agamo nan babeda dari urang Bali pado umumnyo. Mareka mampatahankan tradisi animisme.

Tata caro panamoan 

Urang Bali mampunyoi caronyo surang dalam manamoi anak-anak mareka. Jo panamoan nan khas ko, masyarakaik Bali dapaik jo mudah mangatahui kasta jo urutan lahia dari salah saurang. Alun jaleh sajak bilo tradisi pambarian namo depan iko mulai ado di Bali. Manuruik pakar linguistik dari Universitas Udayana, Prof. Dr. I Wayan Jendra, S.U. Namo muko tu partamo kali ditamukan muncua pado abaik ka-14, yakni wakatu rajo Gelgel, nan wakatu itu bagala "Dalem Ketut Kresna Kepakisan", nan marupokan putra kaampek dari "Sri Kresna Kepakisan" nan dinobatkan dek Mahapatih Majapahit, Gajah Mada, sabagai papanjangan tangan Majapahit di Bali. "Dalem Ketut Kresna Kepakisan" kamudian dilanjuikan dek putranyo, yakni "Dalem Ketut Ngulesir". Namun, Prof. Jendra alun dapek mamastian apokah tradisi maagiah namo muko itu sabagai pangaruah Majapahit atau bukan. Tapi, hal iko alah manjadi tradisi di Bali dan hinggo akhia abaik ka-20, masyarakaik Bali pun masih mamakainyo.

Kabudayoan 

Kabudayoan Bali takenal akan seni tari, seni patunjuikan, jo seni ukia. Miguel Covarrubias mangamati bahwo satiok urang Bali patuik disabuik sabagai seniman, sabok ado babagai aktivitas seni nan dapek inyo lakukan—talepeh dari kasibukannyo sabagai patani, padagang, kuli, supia, dan sabagainyo—mulo dari manari, bamain musik, malukih, mamahek, manyanyi, hinggo bamain lakon. Dalam suatu desa nan bobrok sakalipun dapek dijumpoi sabuah pura nan rancak, pamain gamelan andal, jo bahkan aktor babakek. Bahkan sesajen nan dibuek padusi Bali mampunyoi sisi artistik pado jalinan potoangan daun karambia jo susunan buah-buahan nan rapi jo manjulang. Manuruik Covarrubias, seniman Bali adolah pangrajin amatir, nan malakukan aktivitas seni sabagai wujuik pasambahan, jo indak paduli apokah namonyo akan dikanang atau indak. Seniman Bali juo marupokan paniru nan elok, sahinggo ado pura nan didekorasi dengan ukian manyarupoi dewa khas Tionghoa, atau dihiasi relief dengan onda-onda, nan inyo contoah dari majalah asiang.

Gamelan marupokan bantuak seni musik nan vital dalam babagai acaro tradisional masyarakaik Bali. Satiok jenis musik disasuaikan dengan acaronyo. Musik untuak piodalan (hari jadi) babedo dengan musik pangiriang acaro metatah (mangasah gigi), damikian pulo pakawinan, ngaben, melasti, jo sabagainyo. Gamelan nan baaneka ragam pun disasuaikan dengan babagai jenis tari nan ado di Bali. Manuruik Spies, seni tari mambuek utuah kahidupan masyarakaik Bali sakaliguih manjadi elemen pantiang dalam sarangkaian upacaro adaik maupun pribadi nan indak ado habihnyo.

Sabagaimano di Jao, urang Bali juo mangenal patunjuakan wayang, tetapi dengan bantuak wayang nan labiah manyarupoi manusia daripado wayang khas Jao. Urang Bali juo mampunyoi aspek-aspek unik nan takaik dengan tradisi raligiusnyo. Kahidupan raligiusnyo marupokan sinkretisme antaro agamo Hindu-Buddha dengan tradisi Bali.

Sistem Strata Sosial 
Sistem kahidupan masyarakaik Bali disabuik Wangsa babedo dengan catur warna di Weda, wangsa yoitu sistem kakaluargoan nan diatua manuruik garih katurunan. Meski kini ko indak lagi dibalakukan sacaro kaku sabagaimano pado masa lalu, tetapi dalam babarapo hal masih dipatahankan. Misalnyo dalam tradisi upacaro adaik jo pakawinan masih dikenal pambedoan badasarkan galur katurunan leluhur nan mangarah pado wangsa di maso lalu.

Sistem wangsa iko bamulo pado abaik ke-XIV katiko Karajaan Bali ditunduakkan oleh Majapahit. Pado mulonyo wangsa iko dibuek jo dimaksuikkan untuak mambedokan antaro kaum panguaso asa Majapahit dari Jao nan diagiah kuaso mamarintah di Bali, dengan masyarakaik lokal nan ditakluakkan. Inyo jo kaluargonyo nan barasa dari Majapahit meski bajumlah minoritas, tetapi mamacik panuah sadoalah uruihan kahidupan banegara. Inyo mambantuak surang strata sosial kaleh ateh nan bapuncak pado Dinasti Kepakisan, nan barasa dari Majapahit.

Inyo manguasoi saluruah Pulau Bali dengan mambagi kakuasoan di antaro inyo, para panglima jo katurunannyo. Para rajo, bangsawan, pendeta, panggadang Karaton, punggawa militer, abdi Karaton, basarato kaluargo inyo nan barasa dari Jao (Majapahit) mambuekc 3 kaleh tarateh untuak kalangannyo.

 Untuak kalangan Pendeta jo pamuko agamo diagiahkan kaduduakan sabagai Brahmana.
 Untuak Rajao kaum bangsawan, patinggi karajaan, jo bala tentaranyo diagiah warna Kesatria.
 Untuak para abdi karaton, ahli-ahli pambuek sanjato, para cendikiawan, dsb nan barasa dari Jao diagiah warna Waisya.
 Sadangkan untuak masyarakaik Bali taklukan nan jumlahnyo mayoritas indak diagiah kadudukan. Inyo sadoalahnyo dimasuakkan ka dalam kaleh paliang bawah di Bali dikenal dengan istilah "Jaba". Hal ikopun dibalakukan kapado katurunan kaluargo panguaso Bali kuno praMajapahit dari Dinasti Warmadewa nan malabua dalam masyarakaik Jaba satalah kahilangan kakuasoannyo.

Sistem wangsa iko pado mulonyo dibuek juo sabagai alua pambagian profesi nan barhok diturunkan kapado generasi panaruihnyo jo indak buliah diambiak oleh wangsa lainnyo. Salain itu balaku juo dalam upacaro kaagamoan sasuai kaduduakan wangsa inyo, takaik gadang upacaro jo jumlah sasajen nan diwajibkan kapado inyo. Dalam praktiknyo dibarlakukan pulo pado pakawinan, dimano padusi nan barasa dari tri wangsa mangawini laki-laki dari jaba akan kahilangan hak wangsanyo sarato katurunannyo. Bagitu juo sabaliaknyo, para bini diagiahkan hak naiak Wangsa dengan upacaro adaik pado Wangsa lakinyo. Padusi nan alah naiak Wangsa karano parkawinan iko kamudian disabuik Jero. Saluruah katurunan sah inyo barhok manyandang wangsa nan samo dengan ayahnyo sasuai aturan Paternalisme.

Sistem wangsa iko masih kuek dipatahankan dalam sistem panamoan masyarakaik Bali. Inyo maagiahkan namo mungko nan manunjuakkan wangsa kaluargo inyo.

Rujuakan

Dafta pustaka 
 
 

Bali
Bali
Suku banso di Bali